તેમણે ટ્રમ્પિઝમ અને ટ્રમ્પના પ્રોટેક્શનિઝમ, આઈસોલેશન અને ‘જંગલના કાયદા'ની આકરી ટીકા કરી હતી. ચીનની સૌથી મોટી શોપિંગ પોર્ટલ અલીબાબાના માલિક એવા જેક માએ ગયા વર્ષે અમેરિકામાં લાખો નોકરીઓનું સર્જન કરવાની જાહેરાત કરીને ચર્ચામાં આવ્યા હતા. જોકે સપ્ટેમ્બરમાં જેક માએ કહ્યું હતું કે ટ્રમ્પે પ્રોટેક્શનિઝમ અને ટ્રેડ વોર છેડીને તેમના(જેક માના નોકરીઓનું સર્જન કરવાના) વચનને ચકનાચુર કરી નાખ્યું છે.ચીનની મોટાપાયે નિકાસની નીતિથી અનેક દેશો નારાજ છે. તેને કારણે ભારત, અમેરિકા સહિતના દેશો સાથે તેનું વ્યાપાર અસંતુલન છે. વ્યાપાર ખાધ ખાસ્સી વધારે છે. આથી ચીને આ રોષ ઓછો કરવા હવે આયાત વધારવાની વાતો વહેતી કરવા આ ઈમ્પોર્ટ-એક્સપોનું આયોજન કર્યું છે. જોકે જેક માએ તે અંગે કહ્યું હતું કે ‘મને લાગે છે કે ચીન માટે આ સૌથી મોટો પડકાર છે. વિશ્વ માટે આ મોટી તક છે